  Майя Бывальцева Удмуртиын йӧлэз басьтон шоро-куспо дун будӥз. Со сярысь 19-тӥ толсуре журналистъёслы вераз элькунысь гурт возёсъя но сиён-юонъя министр Ольга Абрамова. Туннэ милям йӧлэз басьтон шоро-куспо дун 23 манет 50 коньы котыр, со ватсаса пуктэм вытэз (НДС) лыдэ басьтытэк Ольга Абрамова, Удмуртиысь гурт возёсъя но сиён-юонъя министрТолшоре со лыдпус 21 манет вал, нош гудем 18,5 манетозь усиз. Гурт возёсъя министерствоын чакламзыя, толсур пумозь одӥг килограмм йӧллэн дуныз 24 манетозь вуоз. Озьы аръя шоро-куспо дун 21 манет луоз. Ольга Абрамовалэн кылъёсызъя, вуоно арлы дун туж юн герӟаськемын кунамы йӧллы кулэяськонлэсь но сое кунгож сьӧры вузаны луонлыкъёслэсь. Ми малпаськомы, вуоно арын йӧлэз басьтон дун шорлыдын 23-24 манет котырын луоз шуыса. Со туэ толсурез чакласа Ольга Абрамова, Удмуртиысь гурт возёсъя но сиён-юонъя министрМинистрлэн верамезъя, югдурез умой пала воштыны юрттысал йӧллэн калыкез сюдонъя кыӵе ке программае шедемез. Озьы ик Ольга Абрамова вераз, 2018-тӥ арлы йылпумъянъёсъя Удмуртия 780-790 сюрс тонна йӧл поттоз. Тодэ вайытом, 2025-тӥ арлы йӧл поттонэз араз миллион тоннаозь вуттыны малпало.  Тегъёс: дунъёснотарифъёс Удмуртия гуртвозёс йӧл гуртвозёсъяминистерство ОльгаАбрамова  